যখন মনে হয় ‘ওরে নীল দরিয়া’, ‘কী জাদু করিলা’ কিংবা ‘হায়রে মানুষ রঙ্গিন ফানুস’ গানগুলোর কথা তখন মনে হয় এইতো সেদিনের কথা। মনে পড়ে যখন বাস কিংবা গাড়ি দেখার জন্য একই স্থানে ১৫/২০ মিনিট দাঁড়িয়ে থাকতাম, অনেক সময় পরে একটি বাস বা গাড়ি দেখে খুব খুশি হতাম। অথচ এখন চারিদিকে গাড়ির এতো শব্দ, আর ভালো লাগে না। আমার নাতনী আজমীর সঙ্গেই আনন্দে কেটে যাবে ৭৫’র শুভ প্রহর। মহান আল্লাহর কাছে অসীম কৃতজ্ঞতা। আমার বাবা মা, আমার ভাই, আমার ওস্তাদ ননী চ্যাটার্জি আমাকে আমার কাজে অনেক উৎসাহ দিয়েছেন। আমি আমার সুন্দর জীবনটা ভীষণ উপভোগ করেছি। সবাই আমার জন্য দোয়া করবেন।